Komission asetus (EY) N:o 890/1999, annettu 29 päivänä huhtikuuta 1999, yhteisön naudanlihan merkitsemisjärjestelmää koskevien tiedotustoimenpiteiden järjestämisestä



Virallinen lehti nro L 113 , 30/04/1999 s. 0005 - 0006



KOMISSION ASETUS (EY) N:o 890/1999, annettu 29 päivänä huhtikuuta 1999, yhteisön naudanlihan merkitsemisjärjestelmää koskevien tiedotustoimenpiteiden järjestämisestä EUROOPAN YHTEISÖJEN KOMISSIO, joka ottaa huomioon Euroopan yhteisöjen perustamissopimuksen, ottaa huomioon naudanlihan merkitsemistä koskevista tiedotustoimenpiteistä 28 päivänä syyskuuta 1998 annetun neuvoston asetuksen (EY) N:o 2071/98(1) ja erityisesti sen 4 artiklan, sekä katsoo, että (1) nautaeläinten tunnistus- ja rekisteröintijärjestelmän sekä naudanlihan ja naudanlihatuotteiden merkitsemisen käyttöönottamisesta 21 päivänä huhtikuuta 1997 annetussa neuvoston asetuksessa (EY) N:o 820/97(2) otettiin käyttöön uusi merkitsemisjärjestelmä lisätakeiden antamiseksi kuluttajille, (2) asetuksessa (EY) N:o 2071/98 säädetään, että yhteisö voi rahoittaa tiedotustoimenpiteitä, joiden tarkoituksena on kertoa kuluttajille naudanlihan merkitsemisjärjestelmän tarjoamista takeista, (3) komissio laatii luettelon tiedotustoimenpiteiden toteuttamista haluavista jäsenvaltioista ja määrittelee näiden tiedotustoimenpiteiden rahoitukseen tarkoitetun määrän naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68(3), sellaisena kuin se on viimeksi muutettuna neuvoston asetuksella (EY) N:o 1633/98(4), 27 artiklassa säädettyä menettelyä noudattaen, (4) erityisesti ohjelmien sisältöä, valintaa ja toteuttamista koskevat yksityiskohtaiset soveltamissäännöt ovat välttämättömiä tiedotustoimenpiteiden täytäntöönpanemiseksi; näissä yksityiskohtaisissa säännöissä on otettava huomioon tarve varmistaa yhteistyö asianomaisten jäsenvaltioiden kanssa; tätä tarkoitusta varten on ilmeisesti tarpeen, että jäsenvaltiot ehdottavat komissiolle ohjelmia, valvovat näiden toteuttamista ja vastaavat ohjelmiin liittyvistä maksusuorituksista, (5) sopimusten hallinnoimisesta ja rahoituksesta säädetään eräiden maataloustuotteiden myynninedistämisohjelmien hallintoa koskevista yksityiskohtaisista yleissäännöistä 4 päivänä maaliskuuta 1999 annetussa komission asetuksessa (EY) N:o 481/1999(5), sen vuoksi ei ole tarpeen antaa tässä asetuksessa tällaisia sääntöjä, ja (6) tässä asetuksessa säädetyt toimenpiteet ovat naudanlihan hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Jäsenvaltioiden, jotka aikovat toteuttaa tiedotustoimenpiteitä, joiden tarkoituksena on kertoa kuluttajille asetuksessa (EY) N:o 820/97 käyttöönotetun yhteisön naudanlihan merkitsemisjärjestelmän tarjoamista takeista, on ilmoitettava siitä komissiolle ennen kunkin vuoden 1 päivää joulukuuta ja ensimmäisen kerran ennen 1 päivää toukokuuta 1999. 2. Komissio toteuttaa seuraavat toimet asetuksen (ETY) N:o 805/68 27 artiklassa säädettyä menettelyä noudattaen ja 1 kohdan mukaisesti saamiensa tietojen perusteella ennen kunkin vuoden alkua ja ensimmäisen kerran ennen 15 päivää toukokuuta 1999: - laatii luettelon jäsenvaltioista, jotka ovat tehneet komissiolle ilmoituksen 1 kohdan mukaisesti - jakaa kyseisten jäsenvaltioiden kesken näiden tiedotustoimenpiteiden rahoittamiseen sekä arviointiin tarkoitetun summan ottaen huomioon kunkin jäsenvaltion naudanlihan kulutuksen ja tuotannon. 3. Ennen kunkin vuoden loppua tarkistetaan talousarvioennusteet, joihin tämän toimenpiteen rahoittamiseen tarkoitettu kokonaissumma perustuu. Tarkistuksen tulos otetaan huomioon vahvistettaessa seuraavan tiedotuskampanjan rahoittamiseen tarkoitettua summaa. 2 artikla 1. Kunkin jäsenvaltion nimeämä toimivaltainen elin valitsee kilpailun jälkeen kaikkia aiheellisia valintaperusteita käyttäen ja esitettyjen ohjelmien perusteella sekä yhteisön sääntöjä noudattaen toimiston tai muun elimen, joka vastaa tiedotustoimenpiteiden toteuttamisesta. Kolmen kuukauden kuluessa 1 artiklan 2 kohdassa tarkoitettujen jäsenvaltioiden luettelon laatimisesta jäsenvaltion on toimitettava komissiolle valitun toimiston tai elimen ehdottama toimenpideohjelma, jonka mukana on oltava perusteltu lausunto siitä, että ohjelma täyttää 3 artiklassa säädetyt edellytykset. 2. Komissio tutkii jäsenvaltioiden esittämät ohjelmat, ja jos ne täyttävät 3 artiklassa tarkoitetut edellytykset, se antaa kullekin jäsenvaltiolle luvan sopimuksen tekemiseen hyväksytyn ohjelman laatineen toimiston tai elimen kanssa ilmoitettuaan asiasta naudanlihan hallintokomitealle. 3. Toimivaltaiset elimet tekevät sopimukset komission antamien mallisopimusten perusteella. 3 artikla 1. Ohjelman on sisällettävä vähintään seuraavat tiedot: - yksityiskohtainen kuvaus suunnitelluista tiedotustoimenpiteistä ja odotetut tulokset, - kunkin yksittäisen toimenpiteen osalta selkeä ja yksityiskohtainen kustannusarvio, - selvitys käytettävistä välineistä, - eri toimenpiteiden toteuttamiseen varatut määräajat ja aikataulu; toimenpiteet on toteutettava 12 kuukauden kuluessa sopimuksen allekirjoittamisesta, - ohjelman täytäntöönpanoon mahdollisesti osallistuvat kolmannet osapuolet. 2. Ohjelmaan sisältyvien toimenpiteiden on oltava sellaisia, että ne: - antavat tietoa asetuksessa (EY) N:o 820/97 säädetyistä, yhteisön merkitsemisjärjestelmää koskevista edellytyksistä ja velvollisuuksista ja erityisesti lihan jäljitettävyydestä sekä siihen liittyvän valvontajärjestelmän tarjoamista takeista; - eivät rajoitu koskemaan pelkästään yhdessä jäsenvaltiossa sovellettavaa järjestelmää, vaan niiden avulla annetaan tietoa koko merkitsemisjärjestelmästä ja erityisesti sen yhteisöllisestä luonteesta. Tätä varten merkitsemistä käsittelevissä esimerkeissä on viitattava useampaan jäsenvaltioon; - eivät viittaa tavaramerkkeihin; - eivät korvaa samankaltaisia, jo käynnissä olevia toimenpiteitä, mutta voivat tarvittaessa kuitenkin täydentää tällaisia toimenpiteitä. 4 artikla Eräiden maataloustuotteiden myynninedistämisohjelmien hallintoa koskevista yksityiskohtaisista yleissäännöistä annetun asetuksen (EY) N:o 481/1999 säännöksiä sovelletaan, ellei tämän asetuksen säännöksistä muuta johdu. 5 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 29 päivänä huhtikuuta 1999. Komission puolesta Franz FISCHLER Komission jäsen (1) EYVL L 265, 30.9.1998, s. 2. (2) EYVL L 117, 7.5.1997, s. 1. (3) EYVL L 148, 28.6.1968, s. 24. (4) EYVL L 210, 28.7.1998, s. 17. (5) EYVL L 57, 5.3.1999, s. 8.